滕王閣
作者：羅隱
朝代：唐

paragraphs: [江神]有意憐才子，歘忽威靈助去程。
一席清風雷電疾，滿碑佳句雪冰清。
煥然麗藻傳千古，赫爾英名動兩京。
若匪幽冥[祐詞]客，至今佳景絕無聲。
（《歲時廣記》三五《重九》）（〖1〗據《醒世恒言》卷四十《馬當神風送滕王閣》補缺文。
《醒世恒言》錄此詩，前四句除「一席」作「一夕」外，餘全同。
後四句改動稍多，錄如次：「直教麗藻傳千古，不但雄名動兩京。
不是明靈祐祠客，洪都佳景絕無聲。
」「祠客」顯爲「詞客」之誤。
）。